วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
20 ส.ค. 2558

ASL SECURITIES
ภาครวมตลาดภาคเช้า : ดัชนี SET ปิดลบ 1,371.12 (-8.00) กรอบ 1,370/1,378 เคลื่อนไหวในแดนลบ ด้วยมูลค่าการซื้อขาย 23,583.38 ล้านบาท มีมูลค่าการซื้อขายมากในกลุ่ม ENERG IC BANK TRANS FOOD CONMAT ตามลำดับ แม้มีปัจจัยบวกจากการปรับครม. ทำให้คาดหวังมาตรการกระตุ้นเศรษฐกิจ แต่ดัชนีฯปรับตัวลงในทิศทางเดียวกับตลาดภูมิภาคที่ได้แรงกดดันจากการปิดลบของตลาดสหรัฐ หลังจากที่ธนาคารกลางสหรัฐยังไม่ส่งสัญญาณชัดเจนในการขึ้นอัตราดอกเบี้ย รวมทั้งความกังวลเกี่ยวกับตลาดหุ้นจีนที่ยังคงผันผวน เนื่องจากเศรษฐกิจที่ชะลอตัวและเงินหยวนที่อ่อนค่าลง และราคาน้ำมันปรับตัวลง ดัชนีฮั่งเส็งลดลง -1.25% ดัชนีเซี่ยงไฮ้คอมโพสิตลดลง -0.4% โดย ธนาคารกลางจีนได้อัดฉีดเงินเข้าสู่ระบบการเงินมูลค่า 1.20 แสนล้านหยวน หรือ 1.877 หมื่นล้านดอลลาร์ ผ่านทางข้อตกลงซื้อพันธบัตรโดยมีสัญญาขายคืน                 
 
หุ้นบวกดัชนีมากสุด AOT ADVANC BH KTB CPN MINT TRUE GUNKUL EGCO 
 หุ้นลบดัชนีมากสุด PTT PTTGC PTTEP CPALL IL SVB KBANK BBL BAY MAKRO
แนวโน้มตลาดและหุ้นที่น่าสนใจภาคบ่าย
มีแนวโน้มลงต่อ รอซื้อแนวรับ 1,362
แนวโน้มภาคบ่ายเชิงเทคนิค: ดัชนีปรับตัวหลุดเส้นแนวรับสำคัญที่ 1,376 มีแนวโน้มปรับตัวลงได้อีก โดยมีแนวรับถัดไปบริเวณ 1,362   
ASIMAR (ราคาปิดภาคเช้า 3.60)
แนะนำซื้อ ราคาสามารถยืนตัวเหนือเส้นค่าเฉลี่ย 15 วัน ได้ต่อเนื่อง พร้อมปิดตัวเหนือเส้นเทรนด์ไลน์ระยะสั้น พร้อมปริมาณการซื้อชายที่หนาแน่น มีเป้าหมายแรกที่ 4.14 โดยมี 3.48 เป็นจุดตัดขาดทุน
SVI (ราคาปิดภาคเช้า 4.96)
แนะนำซื้อ ราคาปรับตัวผ่านเส้นดาวน์เทรนไลน์สำคัญที่ 4.84 พร้อมปริมาณการซื้อขายที่หนาแน่น มีเป้าหมายแรกที่ 5.35 โดยมี 4.82 เป็นจุดตัดขาดทุน